Angkatan Strategik Tentera Rakyat Korea

Angkatan Roket Strategik (Chosŏn'gŭl: 조선인민군 전략로케트군, Hanja: 朝鮮人民軍 戰略로케트軍), juga dikenali sebagai Biro Peluru Berpandu (Chosŏn'gŭl: 미사일지도국; Hanja: 미사일指導局) adalah salah satu cabang tentera bagi Tentera Rakyat Korea yang mengurus peluru berpandu nuklear dan strategik konvensional Korea Utara. Ia dilengkapi sepenuhnya dengan peluru berpandu permukaan ke permukaan dari reka bentuk domestik serta model lama buatan Soviet dan China.

Biro Peluru Berpandu telah ditubuhkan pada tahun 1999 apabila beberapa unit misil dibawah Pasukan Artileri Angkatan Darat KPA disusun semula menjadi pasukan misil tunggal.

Organisasi
Angkatan Roket Strategik adalah cabang KPA, dan secara langsung dibawah Pemerintah Tertinggi.

Fasiliti
 Musudan-ri adalah tapak pelancaran roket di Korea Utara pada kedudukan 40°51′N, 129°40′E. Ia terletak di selatan provinsi Hamgyong Utara, berhampiran hujung utara Teluk Korea Timur. Kawasan ini dulunya dikenali sebagai Taep'o-dong (대포동), dari situlah roket Taepodong mendapat namanya.
 Tapak Kittaeryŏng terletak di provinsi Kangwon, yang bersempadan dengan Korea Selatan. Ia digunakan untuk melancarkan misil jarak dekat/sederhana dan mempunyai pad untuk pelancaran bergerak.
 Tapak Kalgol-dong terletak di provinsi Chagang dan menempatkan misil Hwasong-5/6, menyasarkan Korea Selatan.
 Tapak Kusŏng terletak di provinsi P'yongan Utara dan menempatkan misil Rodong. Ia menyasarkan Tentera A.S. di Jepun.
 Tapak Okp’yŏng-dong terletak di provinsi Kangwon dan menempatkan misil Hwasong dan Rodong.
 Tapak Pongdong-ri terletak di pantai barat Korea Utara, kira-kira 50 km dari selatan sempadan Korea Utara-China.

Terdapat banyak lagi tapak yang lebih kecil, bertaburan diseluruh negara, menyediakan pad pelancaran bergerak. Beberapa tapak yang lebih besar sedang dibina.

Keupayaan melancar
 Pangkalan pelancaran Silo:
Sumber kerajaan Korea Selatan melaporkan bahawa sebuah kompleks misil silo terletak diselatan Gunung Baekdu berhampiran sempadan China. Misil silo dilaporkan direka untuk jarak sederhana/jauh, tetapi tidak jelas jika semuanya beroperasi.

 Pad pelancar:
Pad pelancaran diperlukan untuk Taepodong 1/Taepodong 2 yang lebih canggih, kerana bahan api cecairnya sukar disimpan dan misil ini harus didorong dengan segera sebelum dilancarkan. Kaedah pelancaran ini menimbulkan risiko yang besar, kerana tapak itu sendiri sangat terdedah kepada serangan udara. Pad pelancaran boleh digunakan untuk menguji pelbagai jenis SRBM, IRBM dan ICBM, dan melancarkan satelit angkasa, tetapi ia sedikit bernilai jika mana-mana misil ini diaturgerak sebagai senjata strategik.

 Kenderaan pelancar mudah alih:
Korea Utara secara meluas menggunakan pelancar mudah alih untuk peluru berpandunya, termasuklah Rodong-1 dan Hwasong-10. Ini sukar untuk dikesan dan menambah peningkatan daya tahan.

 Kapal selam/kapal pelancar:
Tentera Laut Rakyat Korea pada masa ini diketahui mempunyai kapal selam peluru berpandu balistik dalam perkhidmatan. Namun, ia telah memulakan penyelidikan dan pembangunan sehingga berupaya melancarkan peluru berpandu balistik dari kapal selam dan telah berjaya menembak peluru berpandu dari salah sebuah kapal selam ujiannya.

Lihat juga
Korea Utara dan senjata pemusnah besar
Senarai ujian peluru berpandu Korea Utara
Senarai negara dengan senjata nuklear
Program nuklear Trident

 Rujukan 

 Petikan 

 Sumber 
 Reuters - A look at North Korea's missile arsenal
 Bermudez, Joseph S. (2001). Shield of the Great Leader. The Armed Forces of North Korea, The Armed Forces of Asia. Sydney: Allen & Unwin. .
 Homer T. Hodge, North Korea’s Military Strategy, Parameters (journal), Spring 2003, pp. 68–81
 The International Institute for Strategic Studies (IISS) (2007). The Military Balance 2007. Abingdon: Routledge Journals. .
 Bermudez, Joseph S. (1999). "A History of Ballistic Missile Development in the DPRK: First Ballistic Missiles, 1979-1989".
 James Martin Center for Nonproliferation Studies.
 Zaloga, Steven; Illustrated by Jim Laurier and Lee Ray (2006). Scud Ballistic Missile Launch Systems 1955-2005. Osprey Publishing. .


Bacaan lanjut


 Pautan luar 
 KPA Equipment Holdings
 CIA World Factbook 
 GlobalSecurity.org
 FAS 
 Profile of Frog-7 published by the United States Army Center of Military History

Category:Tentera Korea Utara
Category:Unit tentera
Category:Pasukan strategik